cyanic-selkie/wikianc huggingface dataset:
বেন স্টিলার
বেনজামিন এডওয়ার্ড মিয়েরা "বেন" স্টিলার (জন্ম ৩০শে নভেম্বর ১৯৬৫) হলেন একজন মার্কিন অভিনেতা, কৌতুকাভিনেতা এবং চলচ্চিত্র নির্মাতা। তিনি প্রবীণ কৌতুকাভিনয়শিল্পী এবং অভিনেতা জেরি স্টিলার এবং অ্যান মিয়েরারর সন্তান।
স্টিলার একটি মঞ্চনাটকে অভিনয়ের মাধ্যমে তার কর্মজীবন শুরুর করার পর কয়েকটি বিদ্রুপ-প্রামাণ্যচিত্র রচনা করেন এবং দ্য বেন স্টিলার শো নামে নিজের শো করার প্রস্তাব পান। তিনি এই অনুষ্ঠান প্রযোজনা করেন এবং ১৩টি পর্বের উপস্থাপনা করেন। পূর্বের টেলিভিশনের অভিনয়ের অভিজ্ঞতা থেকে তিনি চলচ্চিত্রে অভিনয় শুরু করেন। তিনি অভিনয়ের সাথে রিয়েলিটি বাইটস চলচ্চিত্র দিয়ে পরিচালক হিসাবে যাত্রা শুরু করেন। তিনি তার কর্মজীবনে ইতোমধ্যে লেখক, অভিনেতা, পরিচালক কিংবা প্রযোজক হিসাবে ৫০টিরও বেশি ছবি করেছেন যার মধ্যে দ্য সিক্রেট লাইফ অভ ওয়াল্টার মিটি, জুল্যান্ডার, দ্য ক্যাবল গাই, দেয়ার'স সামথিং অ্যাবাউট ম্যারি, মিট দ্য প্যারেন্টস ত্রয়ী, ডজবল, ট্রপিক থান্ডার, মাদাগাস্কার ধারাবাহিক এবং নাইট অ্যাট দ্য মিউজিয়াম ত্রয়ী অন্যতম। এছাড়াও তাকে অসংখ্য ছবি, টিভি সিরিজ, মিউজিক ভিডিওতে অতিথি হিসাবে দেখা যায়।
স্টিলার কৌতুকাভিনয়শিল্পীদের দল ফ্র্যাট প্যাক-এর সদস্য। তার চলচ্চিত্র কানাডা এবং যুক্তরাষ্ট্রে প্রতি ছবিতে ৭৯ মিলিয়ন মার্কিন ডলার গড় হিসাবে ২.৬ বিলিয়ন মার্কিন ডলারের বেশি আয় করেছে। এছাড়াও তিনি অসংখ্য পুরস্কার এবং সম্মাননায় ভূষিত হয়েছেন, যার মধ্যে একটি এমি পুরস্কার, একাধিক এমটিভি মুভি পুরস্কার, একটি ব্রিটানিয়া পুরস্কার এবং একটি টিন চয়েস পুরস্কার উল্লেখযোগ্য।
প্রাথমিক জীবন
বেনজামিন এডওয়ার্ড মিয়েরা স্টিলার ১৯৬৫ সালের ৩০শে নভেম্বর নিউ ইয়র্ক সিটিতে জন্মগ্রহণ করেন। তার পিতা জেরি স্টিলার (জন্ম ১৯২৭) একজন কৌতুকাভিনেতা ও অভিনেতা, তিনি পূর্ব ইউরোপের পোল্যান্ড এবং গালিসিয়ার ইহুদি পরিবারে জন্মগ্রহণ করেন, যারা সেখান থেকে অভিবাসিত হয়ে যুক্তরাষ্ট্রে এসেছিলেন। তার মাতা অভিনেত্রী অ্যান মিয়ারা (১৯২৯-২০১৫) আইরিশ ক্যাথলিক, যিনি স্টিলারের পিতার সাথে বিয়ের পর ইহুদি ধর্মে ধর্মান্তরিত হন।  তাদের পরিবার কখনও খুব একটা ধর্মানুরাগী ছিল না তারা ‘হানুকাহ’ এবং ‘ক্রিসমাস’ দুটিই পালন করত ,স্টিলারের একটি বার মিটযবাহ অনুষ্ঠিত হয়। স্টিলারের পিতা-মাতা তাকে বারবার তাদের কাজের সময় সেটে নিয়ে গিয়েছেন এমনকি দ্য মাইক ডগলাস শো-এর সময়, যখন তার বয়স ছিল ছয়। স্টিলার একটি সাক্ষাৎকারে বলেছেন তার শৈশবটা স্বাভাবিক ছিল না, “অনেকটা শো-ব্যবসা এর মত- অসংখ্য ভ্রমণ, রাত্রে অসংখ্য বার দেরি করে বাড়ি ফিরা- যেটাকে আপনি ঐতিয্য বলবেন না।” তার বড় বোন এমিকে তার অসংখ্য প্রযোজনায় দেখা যায়, যার মধ্যে রয়েছে রিয়েলিটি বাইটস, ডজবলঃ এ ট্রু আন্ডারডগ স্টোরি এবং জুল্যান্ডার।
স্টিলারের ছোট থেকেই ছবি নির্মাণে আগ্রহ দেখা গেছে এবং তার বোন এবং বন্ধুদের সাথে সুপার ৮ ছবি নির্মাণ করেন। নয় বছর বয়েসে তিনি অভিনয় শুরু করেন তার মায়ের টেলিভিশন ধারাবাহিক কেট ম্যাকশেন-এ অতিথি হিসাবে। ৭০ দশকের শেষের দিকে তিনি নিউ ইয়র্ক শহরের নাট্যদল এনওয়াইসি’স ফার্স্ট অল চিলড্রেন থিয়েটারে পারফর্ম করেন, ক্লেবার জ্যাক এন্ড দ্য ম্যাজিক বিন্সটক এ নামভুমিকাসহ আরো কয়েকটি ভুমিকায় অভিনয় করেন। হাই স্কুলে থাকাকালীন সময় টেলিভিশন ধারাবাহিক সেকেন্ড সিটি টেলিভিশন-এর মাধ্যমে অনুপ্রাণিত হওয়ার পর স্টিলার বুঝতে পারলেন যে তিনি স্কেচ কমেডিতে যুক্ত হতে চান । স্কুলে থাকাকালীন সময়ে স্টিলার পাঙ্ক ব্যান্ড ক্যাপিটাল পানিশমেন্ট-এর ড্রামার ছিলেন যেটি ১৯৮২ সালে রোডকিল নামে একটি অ্যালবাম প্রকাশ করে।
স্টিলার নিউ ইয়র্কের দ্য ক্যাথিড্রাল স্কুল অব সেইন্ট জন দ্য ডিবাইনে পড়াশোনা করেন এবং ১৯৮৩ সালে ক্যালোন স্কুল থেকে পড়াশোনা সম্পন্ন করেন। এরপর স্টিলার চলচ্চিত্রের ছাত্র হিসেবে লস অ্যাঞ্জেলেসের ক্যালোফোর্নিয়া বিশ্ববিদ্যালয়ে ভর্তি হন। নয় মাস পর স্টিলার স্কুল ছেড়ে নিউ ইয়র্কে ফিরে আসেন। তিনি এরপর অভিনয়ের ক্লাস শুরু করলেন, অডিশন দিতে লাগলেন এবং একজন প্রতিনিধি খুজতে শুরু করেন।
প্রাথমিক কাজ
যখন তার বয়স ১৫ ছিল তখন তিনি সোপ অপেরা গাইডিং লাইট-এ এক লাইনের সংলাপ বিশিষ্ট ছোট ভূমিকায় অভিনয় করেন। এক সাক্ষাৎকারে তিনি বলেন এতে তার অভিনয় খুবই বাজে ছিল। পরবর্তীতে ১৯৮৬ সালের দিকে তিনি জন ম্যাহনির সাথে জন গুয়ারের দ্য হাউজ অভ ব্লু লিভস ব্রডওয়ে নাটকে অভিনয় করেন। এই নাটকটি চারটি টনি পুরস্কার অর্জন করে। এটি চলাকালীন সময় তিনি একটি ব্রিদ্রুপ-প্রামাণ্যচিত্র নির্মাণ করেন, যার প্রধান ছিলেন অভিনেতা ম্যাহনি। স্টিলার তার হাস্যরসাত্মক কাজের জন্য শিল্পী এবং কুশলীদের নিকট থেকে বেশ প্রশংসা লাভ করে। পরবর্তীতে তিনি ১০ মিনিটের একটি স্বল্প দৈর্ঘ্যের চলচ্চিত্র নির্মাণ করেন দ্য হাস্টলার অফ মানি, যেটি দ্য কালার অব মানি-এর একটি ব্যঙ্গরূপ ছিল, এতে তাকে টম ক্রুজের ভূমিকায় এবং ম্যাহনিকে পল নিউম্যানের ভূমিকায় দেখা যায়। এটি স্যাটারডে নাইট লাইভ-এর দৃষ্টি আকর্ষণ করে, যেটি ১৯৮৭ সালে প্রচার করা হয়। দুবছর পর তাকে লেখক হিসাবে প্রস্তাব দেয়া হয় এর মধ্যে তিনি স্টিভেন স্পিলবার্গের এম্পায়ার অব দ্য সান চলচ্চিত্রে একটি ভূমিকা পান।
১৯৮৯ সালে স্টিলার স্যাটারডে নাইট লাইভ-এর জন্য লিখতে শুরু করেন এবং প্রধান অভিনেতা হিসেবেও কাজ করেন। অনুষ্ঠানটি চায়নি যে তিনি স্বল্প দৈর্ঘ্যের চলচ্চিত্র নির্মাণ করুক, তাই চারটি পর্বের পর তিনি এটি ছেড়ে বের হয়ে যান। এরপর তিনি এলভিস স্টোরিস নামে একটি স্বল্প দৈর্ঘ্যের চলচ্চিত্র নির্মাণ করেন, যেটি এলভিস প্রেসলির সাম্প্রতিক দর্শনের উপর নির্মিত। এতে স্টিলারের বন্ধু এবং সহ-অভিনেতারা অভিনয় করেন। ছবিটি সফল হয় এবং তাকে এমটিভি এর জন্য স্বল্পদৈর্ঘ্য চলচ্চিত্র গোয়িং ব্যাক টু ব্রুকলিন নির্মাণ করতে উৎসাহিত করে, এটি ছিল একটি মিউজিক ভিডিও। এতে কৌতুকাভিনেতা কলিন কুইন মূল ভূমিকায় অভিনয় করেন, যেখানে সাম্প্রতিক হিট হওয়া এলএল কুল জের গান "গোয়িং ব্যাক টু কালি"-র ব্যঙ্গ করা হয়।
দ্য বেন স্টিলার শো
ব্যাক টু ব্রুকলিন দেখে এমটিভি এর প্রযোজকরা এতটাই অভিভূত হলেন যে স্টিলারকে ১৩ পর্বের একটি পরীক্ষামূলক অনুষ্ঠানের প্রস্তাব দিলেন। দ্য বেন স্টিলার শো নামের ধারাবাহিকটি বিভিন্ন মিউজিক ভিডিও, টেলিভিশন অনুষ্ঠান, গায়ক এবং চলচ্চিত্রকে ব্যঙ্গ করে। এতে স্টিলার এর সাথে প্রধান লেখক জেফ খান এবং হ্যারি ও’রেইলি প্রধান প্রধান চরিত্রে অভিনয় করেছেন। মাঝে-মধ্যে তার বাব-মা এবং বোনকেও অনুষ্ঠানে দেখা যেত।
যদিও প্রথম মৌসুমের অনুষ্ঠানটি বাতিল করা হয়। পরবর্তীতে ১৯৯২ সালের দিকে ফক্স নেটওয়ার্কে দ্য বেন স্টিলার শো নামে আরেকটি অনুষ্ঠান শুরু করা হয়। যাতে ১২টি পর্ব প্রচার করা হয়। দ্য বেন স্টিলার শো-এর প্রধান লেখকদের মধ্যে ছিলে স্টিলার এবং জুড এপ্যাটো। যদিও এটি স্বল্প সময়ের জন্য প্রচার করা হত, এটি রেটিং এর ক্রমশ নিচের দিকে নামতে থাকে, এর পরেও এটি বিচিত্রানুষ্ঠান বা সঙ্গীতানুষ্ঠান বিভাগে একটি এমি পুরস্কার জিতে নেয়।
পরিচালক হিসাবে আবির্ভাব
৯০ দশকের শুরুতে স্টিলার বিভিন্ন চলচ্চিত্রে ছোট ভূমিকায় অভিনয় করেছেন, যেমন স্টিলা, হাইওয়ে টু হেল এবং দ্য নাট হাউজ। ১৯৯২ সালে হেলেন চাইল্ড্রেসের চিত্রণাট্যের উপর ভিত্তি করে রিয়েলিটি বাইটস নামের চলচ্চিত্র তৈরি করতে চুক্তিবদ্ধ হন। চাইল্ড্রেসের সাথে স্টিলার চিত্রনাট্যটি আবার লিখেন এবং ছবির জন্য অর্থায়ন ও কলাকুশলী বাছাই করেন। ছবিটি ১৯৯৪ সালের শুরুতে মুক্তি পায়, যেটি স্টিলার পরিচালনা করেন এবং সহ-অভিনেতা হিসেবে অভিনয় করেন। ছবিটি প্রযোজনা করেন ড্যানি ডেভিতো, যিনি পরবর্তী কালে স্টিলারের ২০০৩ সালের ছবি ডুপ্লেক্স পরিচালনা করেন এবং ২০০৪ সালের ছবি এলং কেইম পলি প্রযোজনা করেন। রিয়েলিটি বাইটস ছবিটি প্রথম সপ্তাহে সর্বোচ্চ আয় করা চলচ্চিত্র হিসেবে যাত্রা শুরু করে এবং সমালোচকদের কাছে মিশ্র প্রতিক্রিয়া পায়।
স্টিলার তার পিতা-মাতার সাথে হেভিওয়েইট (১৯৯৫) চলচ্চিত্রের সাথে যুক্ত হন, যেখানে তিনি দুইটি ভূমিকায় অভিনয় করেন এবং এরপর অ্যাডাম স্যান্ডলারের হ্যাপি গিলমোর (১৯৯৬) চলচ্চিত্রে একটি অস্বীকৃত ভূমিকায় অভিনয় করেন। এরপর তিনি ইফ লুসি ফেল এবং ফ্লার্টিং উইথ ডিজাস্টার চলচ্চিত্রে মূল ভূমিকায় অভিনয় করেন। পরিচালক হিসেবে তার পরবর্তী কাজ ছিল দ্য ক্যাবল গাই, যাতে প্রধান চরিত্রে অভিনয় করেছেন জিম ক্যারি। স্টিলার আবারও জমজ চরিত্রে তার নিজের ছবিতে অভিনয় করেন, ছবিটি মিশ্র প্রতিক্রিয়া পেয়েছিল। চলচ্চিত্রটি আলোচিত হয় তখন পর্যন্ত কোন অভিনেতাকে সর্বোচ্চ বেতন দেয়ার জন্য, ছবিটিতে অভিনয়ের জন্য ক্যারি ২০ মিলিয়ন মার্কিন ডলার নিয়েছিলেন। চলচ্চিত্রটি পরবর্তী কালে স্টিলারকে ফ্র্যাট প্যাকের সদস্য জ্যাক ব্ল্যাক এবং ওয়েন উইলসনের সাথে যোগাযোগ করতে সাহায্য করেছিল।
হাস্যরসাত্মক কাজ
১৯৯৮ সালে স্টিলার তার পরিচালক হিসেবে কাজের ইচ্ছা একপাশে সরিয়ে রাখেন ফ্যারিলি ভ্রাতৃদ্বয়ের দেয়ার'স সামথিং এবাউট ম্যারি-তে ক্যামেরন ডিয়াজের সাথে অভিনয়ের মাধ্যমে। যেটি তার অভিনয় জীবনকে গতি দিয়েছিল। একই বছর তিনি জিরো এফেক্ট, ইউর ফ্রেন্ডস অ্যান্ড নেইবার এবং পার্মানেন্ট মিডনাইট-সহ কয়েকটি চলচ্চিত্রে অভিনয় করেন। স্টিলারকে মিউজিক ভিডিও অ্যাওয়ার্ডের উপস্থাপনার জন্য আমন্ত্রণ জানানো হয়, যার জন্য তিনি ব্যাকস্ট্রিট বয়েজের উপর একটি ব্যঙ্গ নির্মাণ করেন এবং তার বাবার সাথে একটি স্কেচে অভিনয় করেন।
দহিসর স্টেশন
দহিসর হচ্ছে মুম্বাই উপনগরীয় রেল ব্যবস্থার একটি স্টেশন। দহিসর স্টেশনটি মুম্বাই উপনগর জেলার উত্তরদিকের শেষ স্টেশন। স্টেশনের পার্শ্ববর্তী এলাকার সড়কগুলির কারণে এখানে প্রচুর যানজট থাকে।
বেন স্টিলার
হাস্যরসাত্মক কাজ
১৯৯৯ সালে তিনি তিনটি চলচ্চিত্রে প্রধান চরিত্রে অভিনয় করেন, যার মধ্যে রয়েছে মিস্ট্রি ম্যান এতে তিনি সুপারহিরোর ভূমিকায় অভিনয় করেন যাকে মি. ফিউরিয়াস নামে পরিচিত করতে চান। তিনি ফক্সের টেলিভিশন ধারাবাহিক হিট ভিশন অ্যান্ড জ্যাক-এর জন্য পুনরায় পরিচালক হিসেবে ফিরে আসেন, যার মূল ভূমিকায় অভিনয় করেন জ্যাক ব্ল্যাক, কিন্তু ফক্স ধারাবাহিকটি গ্রহণ করেনি এবং এটি বাতিল হয়ে যায়।
দহিসর স্টেশন
মুম্বাইয়ের সাথে এই এলাকে জুড়তে প্রথম ১৯৬৭ সালে এখানে রেলপথ স্থাপন করা হয়। দহিসর স্টেশনটি স্থাপনকালে রেল কর্তৃপক্ষ স্টেশনটির নাম মাউন্ট পোইসারের নামে রাখার সিদ্ধান্ত নিয়েছিলো; কিন্তু স্থানীয় হিন্দু মারাঠি জনতার চাপে কর্তৃপক্ষ এর নাম দহিসর করতে বাধ্য হয়। বর্তমানে স্টেশনটি তে ৪টি লাইন সহ ৪টি প্লাটফর্ম আছে যেগুলির ২টিতে ধীর স্থানীয় (slow local) ও বাকি দুটিতে তেজ স্থানীয় (fast local) গাড়ি আপ-ডাউন করে। ১ নম্বর প্লাটফর্ম বাদে বাকি তিনটি প্লাটফর্মে ১৫-বগি সম্পন্ন গাড়ি যাতায়াত করতে পারে।
বেন স্টিলার
হাস্যরসাত্মক কাজ
২০০০ সালে স্টিলার আরও তিনটি চলচ্চিত্রে শ্রেষ্ঠাংশে কাজ করেন, যার মধ্যে রবার্ট ডি নিরোর বিপরীতে মিট দ্য প্যারেন্টস চলচ্চিত্রে পুরুষ নার্স গেলর্ড ‘গ্রেগ’ ফকার সবচেয়ে উল্লেখযোগ্য চরিত্র। ছবিটি সমালোচকদের প্রশংসা লাভ করে, সারা বিশ্বে ৩৩০ মিলিয়ন মার্কিন ডলারের বেশি আয় করে এবং দুইটি অনুবর্তী পর্বও নির্মাণ করা হয়। ২০০০ সালে আবারও এমটিভি স্টিলারকে আমন্ত্রণ জানায় একটি স্বল্পদৈর্ঘ্য চলচ্চিত্র নির্মাণের জন্য এবং তিনি মিশন: ইম্প্রবেবল নির্মাণ করেন, যেটি টম ক্রুজের মিশন: ইম্পসিবল ২ সহ অন্যান্য চলচ্চিত্রের একটি স্পুফ।
দহিসর স্টেশন
দহিসর স্টেশনের উত্তরবর্তী স্টেশনটি হল মীরা রোড এবং দক্ষিণদিকের স্টেশনটি হলো বোরিবালি স্টেশন
বেন স্টিলার
হাস্যরসাত্মক কাজ
২০০১ সালে স্টিলার তার তৃতীয় ছবি পরিচালনা করেন জুল্যান্ডার নামে, যাতে তিনি নিজে ডেরেক জুল্যান্ডার ভূমিকায় অভিনয় করেন। ছবিটিতে বিভিন্ন তারকাদের অতিথি হিসাবে দেখা যায়, যার মধ্যে উল্লেখযোগ্য ডোনাল্ড ট্রাম্প, প্যারিস হিল্টন, লেনি ক্রাভিটজ, হেইডি ক্লাম এবং ডেভিড বোয়ি। ছবিটি মালয়েশিয়াতে প্রচারে নিষেধাজ্ঞা দেয়া হয় (কারণ ছবিটি একজন মালয়েশিয় প্রধানমন্ত্রীকে হত্যার উপর কেন্দ্র করে তৈরি করা হয়েছিল)। ওয়ার্ল্ড ট্রেড সেন্টারের দৃশ্যগুলো ডিজিটালি সরিয়ে ফেলা হয় সেপ্টম্বর ১১ এর সন্ত্রাসী হামলার পর।
ওয়েন উইলসনের সাথে জুল্যান্ডার-এ কাজের পর তারা আবার একসাথে যুক্ত হন দ্য রয়েল টেনেবাউমস-এর জন্য । পরবর্তী দুই বছরে স্টিলার ল্যাকলস্টার বক্স অফিস ফিল্মের ছবি ডুপ্লেক্স এবং অতিথি হিসেবে অরেঞ্জ কাউন্টি ও নোবডি নোস এনিথিং!-এ অভিনয় করেন।  তিনি বিভিন্ন টেলিভিশন শোতে অতিথি হিসাবে আসেন যার মধ্যে দ্য কিং অব কুইনস-এ ফ্লাশব্যাক এ আর্থার চরিত্রের পিতা হিসাবে। এছাড়াও তিনি ওয়ার্ল্ড রেসলিং এন্টারটেইনমেন্টের ডাব্লিউডাব্লিউই রতে অতিথি হিসেবে আসেন।
দহিসর স্টেশন
পার্শ্ববর্তী স্থান
দহিসর স্টেশন থেকে ভারতের জাতীয় উদ্যানগুলির অন্যতম বৃহৎ উদ্যান সঞ্জয় গান্ধী জাতীয় উদ্যান এক থেকে ডেড় কিমির মধ্যেই অবস্থিত।
বেন স্টিলার
হাস্যরসাত্মক কাজ
২০০৪ সালে স্টিলার ছয়টি ভিন্ন ছবিতে অভিনয় করেন এবং সবগুলোই কমেডি, যার মধ্যে কিছু তার সর্বোচ্চ আয় করা চলচ্চিত্র স্টারস্কি এন্ড হাচ, এনভি, ডজবল: আ ট্রু আন্ডারডগ স্টোরি, অ্যাঙ্করম্যান: দ্য লেজেন্ড অব রন বারগান্ডি, এলং কেম পলি এবং মিট দ্য ফোকারস। যেখানে ফ্লপ হওয়া ছবি এনভি আয় করে মাত্র ১৪.৫ মিলিয়ন মার্কিন ডলার, অন্যদিকে সবচেয়ে সফল ছবি ছিল মিট দ্য ফোকারস, যা সারাবিশ্বে ৫১৬.৬ মিলিয়ন মার্কিন ডলার আয় করে। একই বছর তিনি কার্ব ইউর এন্থুসিয়াসম এবং এরেস্টেড ডেভলপমেন্ট টিভি ধারাবাহিকে অতিথি হিসেবে কাজ করেন। ২০০৫ সালে তার প্রথম কণ্ঠশিল্পী হিসেবে অভিজ্ঞতা অ্যানিমেশন ছবি মাদাগাস্কার-এ, যেটি সারা বিশ্বে ব্যাপক জনপ্রিয়তা লাভ করে এবং পরবর্তী কালে এর দুটি অনুবর্তী পর্ব তৈরি হয়, সেগুলো ২০০৮ সালের মাদাগাস্কার: এস্কেপ ২ আফ্রিকা ও ২০১২ সালের মাদাগস্কার ৩: ইউরোপ মোস্ট ওয়ান্টেড।
২০০৬ সালে স্টিলার অতিথি হিসাবে স্কুল অব স্কাউন্ড্রেলস এবং টেনাসিয়াস ডি ইন দ্য পিক অফ ডেসটিনিতে অভিনয় করেন এবং সহকারী প্রযোজক ছিলেন। ডিসেম্বর ২০০৬ এ তিনি নাইট অ্যাট দ্য মিউজিয়াম-এ প্রধান চরিত্রে কাজ করেন। সমালোচকের এটি পছন্দ না করলেও চলচ্চিত্রটি দশ দিনে ১১৫ মিলিয়ন মার্কিন ডলার আয় করে। ২০০৭ সালে স্টিলার মালিন আকারম্যানের সাথে প্রণয়ধর্মী হাস্যরসাত্মক দ্য হার্টব্রেক কিড-এ অভিনয় করেন। এটি নেতিবাচক প্রতিক্রিয়া পাওয়া সত্ত্বেও সারাবিশ্বে ১০০ মিলিয়ন মার্কিন ডলারের ব্যবসা করে।
২০০৮ সালে ট্রপিক থান্ডার মুক্তি পায়, এতে তিনি পরিচালক, সহকারী লেখক এবং সহকারী প্রযোজকের পাশাপাশি রবার্ট ডাউনি জুনিয়র এবং জ্যাক ব্ল্যাকের সাথে অভিনয় করেন। ২০০৯ সালে তিনি অ্যামি অ্যাডামসের সাথে নাইট অ্যাট দ্য মিউজিয়াম-এর অনুবর্তী পর্ব নাইট অ্যাট দ্য মিউজিয়াম ২: ব্যাটল অব দ্য স্মিথসনিয়ান চলচ্চিত্রে অভিনয় করেন। ২০১০ সালে স্টিলারকে হোয়াকিন ফিনিক্সের আই এম স্টিল হিয়ার প্রমাণ্য চলচ্চিত্রে দেখা যায় এবং তিনি হাস্যরসাত্মক নাট্যধর্মী গ্রিনবার্গ চলচ্চিত্রে মূল ভূমিকায় অভিনয় করেন। এরপর তিনি আবারও গ্রেগ ফোকার চরিত্রে অভিনয় করেন লিটল ফোকারস ছবিতে কাজ করেন, যেটি মিট দ্য পেরেন্টস-এর দ্বিতীয় কিস্তি ছিল। মেগামাইন্ড-এর প্রধান চরিত্রের জন্য তার কণ্ঠ দেয়ার পরিকল্পনা থাকলেও পরে তাকে বাদ দেয়া হয় এবং অন্য একটি ছোট চরিত্রে কণ্ঠ দেন ও ছবিটি প্রযোজনা করেন।
২০১১ সালে তিনি এডি মার্ফি এবং অ্যালান আলডার সাথে একটি আবাসিক উচু ভবনে চুরির পরিকল্পনা করা টাওয়ার হাইস্ট ছবিতে অভিনয় করেন। স্টিলার দ্য সিক্রেট লাইফ অব ওয়াল্টার মিটি চলচ্চিত্র প্রযোজনা, পরিচালনা এবং অভিনয় করেন, যেটি ২০১৩ সালে মুক্তি পায়।
স্টিলার ২০১৮ ও ২০১৯ সালে স্যাটারডে নাইট লাইভ অনুষ্ঠানের ৬টি পর্বে মাইকেল কোহেন চরিত্রে অভিনয় করেন।
‘ফ্র্যাট প্যাক’
স্টিলারকে ‘ফ্র্যাট প্যাক’ এর প্রধান হিসাবে বলা হয়। ফ্র্যাট প্যাক হচ্ছে কোটিপতি অভিনেতাদের সংঘ যারা বিভিন্ন ছবিতে একসাথে কাজ করে। দলটিতে জ্যাক ব্ল্যাক, উইল ফেরেল, ভিন্স ভন, ওয়েন উইলসন” লুক উইলসন এবং স্টিভ কারেল রয়েছেন । স্টিলারকে প্রধান হিসাবে জানা যায় কারণ অতিথি হিসাবে বিভিন্ন ছবিতে কিংবা টিভি শো তে তার উপস্থিতি এবং গ্রুপটির অন্যান্য সদস্যকে তিনি তার প্রযোজিত ও পরিচালিত ছবিতে বিভিন্ন চরিত্রে কাজে লাগান বলে। স্টিলার সবচেয়ে বেশি ‘ওউয়েন উইলসন’ এর সাথে সবচেয়ে বেশি অভিনয় করেন-১১টি ছবি।  প্রাথমিকভাবে ৩৫টি ছবিকে ফ্র্যাট প্যাকের ছবি হিসেবে উল্লেখ করা হয়, যেখানে স্টিলার প্রায় ২০টি ছবিতে উপস্থিত ছিলেন। স্টিলার দলটির একমাত্র সদস্য যিনি ব্র্যাট প্যাকের একটি ছবিতে (ফ্রেশ হর্সেস) কাজ করেছেন। ২০০৮ সালে স্টিলার একটি সাক্ষাৎকারে নিজেকে ফ্র্যাট প্যাকের বাইরে দাবি করেন এবং বলেন এগুলোর উদ্দেশ্য “সম্পূর্ণ বানোয়াট”।
ব্যক্তিগত জীবন
স্টিলার তার কর্মজীবনের শুরুর দিকে বিভিন্ন অভিনেত্রীর সাথে ডেট করেছেন যার মধ্যে জিন ট্রিপলহর্ন, ক্যালিস্তা ফ্রকহার্ট’ এবং অ্যামান্ডা পিট উল্লেখযোগ্য। ২০০০ সালের মে মাসে তিনি ক্রিশ্চিন টেইলরের সাথে বিবাহ বন্ধনে আবদ্ধ হন। তিনি তার সাথে পরিচিত হন যখন “ফক্স ব্রডকাস্টিং” এর জন্য একটি টেলিভিশন সিরিজ “হিট ভিশন এন্ড জ্যাক” শুটিং করতে ছিলেন যেটি কখনও প্রকাশ হয়নি।
এই যুগলকে একসাথে জুল্যান্ডার', ডজবল: আ ট্রু আন্ডারডগ স্টোরি এবং এরেস্টেড ডেভেলপমেন্ট'' ছবিতে দেখা গেছে। দুজনেই এখন নিউ ইয়র্কের ওয়েস্টচেস্টার কাউন্টিতে বাস করেন। তাদের দুটি সন্তান আছে, একটি মেয়ে এলা অলিভিয়া, জন্ম এপ্রিল ৯, ২০০২ এবং একটি ছেলে কুইনলিন ডেম্পসি, জন্ম জুলাই ১০, ২০০৫। কুইলিন ৩ বছর বয়সেই তার বাবার সাথে “মাদাগাস্কারঃ এস্কেপ ২ আফ্রিকা” ছবিতে একজন কণ্ঠশিল্পী হিসাবে কাজ করেছে। স্টিলার আমেরিকার ডেমোক্রেট দলের সমর্থক এবং তিনি ২০০৪ সালের নির্বাচনী প্রচারণার জন্য জন কেরিকে অর্থ দান করেন। ফেব্রুয়ারি ২০০৭ এ তিনি বারাক ওবামা এর হয়ে ফান্ড রাইজার হিসাবে কাজ করেন এবং পরবর্তিতে ২০০৮ সালের নির্বাচনী প্রচারনায় অর্থ দান করেন ওবামা, জন এডয়ার্ড, এবং হিলারি ক্লিনটন এর জন্য। স্টিলার এছাড়াও বিভিন্ন দাতব্য সংস্থার সমর্থক যার মধ্যে রয়েছে “ডিক্লেয়ার ইউরসেলফ”, “এলিজাবেথ গ্লাসের পেডিয়াট্রিক এইডস ফাউন্ডেশন” এবং “স্টারলাইট স্টারব্রাইট চিলড্রেন ফাউন্ডেশন” । স্টিলার পশু অধিকার এর সক্রিয় সদস্য। ২০১০ সালে স্টিলার “জেনিফার এনিস্টন”, “কোর্টনি কক্স”, রবিন উইলিয়ামস এবং অন্যান্য হলিউড তারকার সাথে “দ্য কোভ পিএসএঃ মাই ফ্রেন্ড ইজ...” এ যুক্ত হন, যাতে ডলফিন শিকার থামানো এবং জাপানি মানুষদেরকে ডলফিনের মাংস খাওয়া থেকে থামানো কারণ এতে বিষাক্ত পারদ থাকে।
স্টিলার প্রায়ই তার প্রিয় অভিনয়শিল্পীদের ব্যক্তিত্বে অভিনয় করেন, যার মধ্যে রয়েছেন টম ক্রুজ, বোনো, ব্রুস স্প্রিংটিন, এবং ডেভিড ব্লেইন। স্টিলার ‘প্যারেড’ ম্যাগাজিন এর একটি সাক্ষাৎকারে উল্লেখ করেন যে, রবার্ট ক্লেইন, জিওরেজ কারলিন, এবং জিমি ওয়াকার তার হাস্যরসাত্মক কর্মজীবনের অনুপ্রেরণা। স্টিলার নিজে ‘ট্রেকি’ দাবি করেন এবং টেলিভিশন বিশেষ অনুষ্ঠান স্টার ট্রেকঃ ৩০ ইয়ারস অ্যান্ড বিয়ন্ড-এ উপস্থিত হন ও এই শো এবং উইলিয়াম শ্যাটনারের হাস্যরসাত্মক কাজের জন্য নিজের ভালবাসা ব্যক্ত করেন। তিনি তার কাজের মধ্যে প্রায়ই এই শো এর কথা উল্লেখ করেন এবং তার প্রযোজনা কোম্পানি “রেড হাওয়ারস প্রডাকশন” নামকরণ করেছেন এর নামে যখন “স্টার ট্রেক” এর একটি পর্ব ‘দ্য রিটার্ন অভ দ্য আরচন্স’ দেখানো হয়।
পকুধ কচ্চায়ন
পকুধ কচ্চায়ন (पकुध कच्चायन) বা প্রকুধ কাত্যায়ন (प्रकुध कात्यायन) গৌতম বুদ্ধের সমসাময়িক একজন ভারতীয় নিত্যপদার্থবাদী দার্শনিক ছিলেন। তাঁর দর্শনকে শাশ্বতবাদ (सस्सतवाद, সস্সতবাদ) বা পরমাণুবাদও বলা হয়ে থাকে।
পরিচয়
সুত্তপিটকের দীঘনিকায়ের সামঞ্ঞফলসুত্তে মগধের রাজা অজাতসত্তু্র সঙ্গে পকুধ কচ্চায়নের সাক্ষাৎকারের বর্ণনা থেকে তাঁর সম্বন্ধে বেশ কিছু তথ্য পাওয়া যায়। সংযুত্তনিকায়ে তাঁকে পকুধকো কাতিয়ানো (पकुधक कातियानो) এবং প্রশ্ন উপনিষদে তাকেও কবন্ধিন নামে অভিহিত করা হয়েছে। কবন্ধিন শব্দটি তাঁর শারীরিক অঙ্গবিকৃতিকে নির্দেশ করে।
কুইন্সক্লিফ সঙ্গীত উৎসব
কুইন্সক্লিফ সঙ্গীত উৎসব হল একটি সরাসরি সঙ্গীত উৎসব যা অস্ট্রেলিয়ার ভিক্টোরিয়ার বেলারিন উপদ্বীপে অবস্থিত কুইন্সক্লিফ শহরে অনুষ্ঠিত হয়। উৎসবটি ১৯৯৭ সালে শুরু হয়েছিল এবং প্রতি বছর নভেম্বরের শেষ সপ্তাহান্তে অনুষ্ঠিত হয়।
একডালা উচ্চ বিদ্যালয়
একডালা উচ্চ বিদ্যালয় রাজশাহী জেলার বাগড়মারা উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
পঠিত বিষয় এবং কোর্স
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ আর দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।
যুদ্ধাপরাধ
thumb|বাংলাদেশের স্বাধীনতা যুদ্ধের পরপরই রায়েরবাজার বধ্যভূমি থেকে তোলা ছবিতে বুদ্ধিজীবীদের লাশ দেখা যাচ্ছে (সৌজন্যমূলক ছবি: রশিদ তালুকদার, ১৯৭১) thumb|right|250px|ভিয়েতনাম যুদ্ধের সময় মাইলাই গনহত্যা চলাকালে মার্কিন সৈনিকদের হাতে হত্যা হয় ভিয়েতনামের গ্রামের বাসিন্দারাযুদ্ধাপরাধ হচ্ছে কোন যুদ্ধ বা সামরিক সংঘাত চলাকালে কোন ব্যক্তি কর্তৃক বেসরকারী জনগণের বিরুদ্ধে সংগঠিত, সমর্থিত ও নির্দিষ্ট সংজ্ঞায়িত অপরাধ কর্মকাণ্ডসমূহ। আন্তর্জাতিক মানবাধিকার আইন অনুসারে যুদ্ধকালীন সংঘাতের সময় বেসরকারী জনগনকে খুন, লুন্ঠন, ধর্ষণ; কারাগারে অন্তরীন ব্যক্তিকে হত্যা; নগর, বন্দর, হাসপাতাল কোন ধরনের সামরিক উস্কানি ছাড়াই ধ্বংস প্রভৃতি যুদ্ধাপরাধ হিসেবে বিবেচিত হয়। ১৮৯৯ ও ১৯০৭ সালের হেগ কনভেনশন সর্বপ্রথম যুদ্ধাপরাধ সংক্রান্ত আইনসমূহ লিপিবদ্ধ করে। দ্বিতীয় বিশ্বযুদ্ধে সংগঠিত হওয়া নূরেমবার্গের হত্যাকাণ্ড ও অপরাধ বিচার সবচেয়ে আলোচিত যুদ্ধাপরাধ বিচার। আধুনিক যুদ্ধাপরাধের সংজ্ঞা প্রদানের ক্ষেত্রে ১৯৪৫ সালের লন্ডন ঘোষণাকে আদর্শ হিসেবে ধরা হয়।
রোমান যুগ
১৪৭৪ সালে হলি রোমান সাম্রাজ্যে জার্মান ও আলসেইক সেনাবাহিনীর কমান্ডার পিটার ভন হ্যাজেনব্যাকের যুদ্ধাপরাধ বিচারের জন্য বিশেষ ট্রাইবুনাল গঠিত হয়। এই ট্রাইবুনালকে আন্তর্জাতিকভাবে প্রথম যুদ্ধাপরাধের বিচারের স্বীকৃতি দেয়া হয়।
লিপজিগ যুদ্ধাপরাধ বিচার
প্রথম বিশ্বযুদ্ধে যুদ্ধাপরাধের জন্য ১৯২১ সালে কতিপয় জার্মান সামরিক বাহিনীর কমান্ডারকে জার্মান সুপ্রীম কোর্টে বিচারের মুখোমুখি করা হয়।
লন্ডন ঘোষণা/ নূরেমবার্গ ট্রায়াল
১৯৪৫ সালের ৮ আগস্ট প্রকাশিত লন্ডন ঘোষণাতে নূরেমবার্গের গণহত্যার বিচার সংক্রান্ত ধারাতে যুদ্ধাপরাধ সর্ম্পকে বিস্তারিত বর্ণনা করা হয়। নূরেমবার্গের বিচার কয়েকটি সামরিক ট্রাইবুন্যালের সমন্বয়ে ১৯৪৫-১৯৪৬ সালে সংগঠিত হয়। এই বিচার জার্মানির বেভারিয়াতে নূরেমবার্গের বিশেষ আদালতে করা হয়। ২৪ জন গ্রেফতার হওয়া নাৎসি জার্মানের নেতার বিরুদ্ধে অভিযোগপত্র গঠন করা হয়। ১৯৪৫ থেকে ১৯৪৯ সাল পর্যন্ত কয়েকটি ধাপে নূরেমবার্গ আন্তর্জাতিক আদালতে নাৎসী যুদ্ধাপরাধীদের বিচার করা হয়। যাদেরকে আদালতে হাজির করা হয় তাদের শাস্তি দেয়া সম্ভব হলেও পলাতকদের গ্রেফতারের পর বিচারের রায় কার্যকর হয়।
সংজ্ঞা
নুরেমবার্গ ট্রায়াল হচ্ছে দ্বিতীয় বিশ্বযুদ্ধের পর ১৯৪৫-১৯৪৬ সালে জার্মানির বাওয়ারিয়া রাজ্যর নুরেমবার্গ শহরে অনুষ্ঠিত বিচার প্রক্রিয়ার নাম।
অখিল ভারতীয় আয়ুর্বিজ্ঞান সংস্থান, গোরক্ষপুর
অল ইন্ডিয়া মেডিকেল সায়েন্সেস ইনস্টিটিউট, গোরক্ষপুর (এআইএমএস গোরক্ষপুর) ভারতের উত্তর প্রদেশের গোরখপুরে অবস্থিত একটি মেডিকেল গবেষণামূলক সরকারি উচ্চ শিক্ষা প্রতিষ্ঠান। এটি জুলাই ২০১৪ সালে ঘোষিত "পর্ব -৪" এর অন্তর্গত চারটি  অল ইন্ডিয়া মেডিকেল সায়েন্সেস ইনস্টিটিউটস (এআইএমএস) এর মধ্যে একটি। এটি ২০১৯ সালের ফেব্রুয়ারিতে গোরক্ষপুরে বহির্মুখী বিভাগের (ওপিডি) কার্যক্রম শুরু করে।
ইতিহাস
জুলাই ২০১৪, ২০১৪-১৫ সালের বাজেট বক্তৃতায়, অর্থমন্ত্রী অরুণ জেটলি inr 5000000000 বাজেট ঘোষণা করেন অন্ধ্র প্রদেশ, পশ্চিমবঙ্গ, মহারাষ্ট্রের বিদর্ভ অঞ্চল এবং উত্তর প্রদেশের পূর্বঞ্চল অঞ্চলে  তথাকথিত "পর্যায়-চতুর্থ" অধীনে চারটি নতুন এইমস স্থাপনের জন্য। প্রধানমন্ত্রী নরেন্দ্র মোদী ২২ জুলাই ২০১৬ সালে এইমস গোরক্ষপুরের ভিত্তি প্রস্তর স্থাপন করেছিলেন। একটি বহিরাগত বিভাগ (ওপিডি) ২৪ ফেব্রুয়ারি ২০১৯ সালে শুরু হয় এবং এমবিবিএস কোর্সগুলি ২০২০ সালে শুরু হবে বলে আশা করা হচ্ছে।
সুষমা কার্কি
সুষমা কার্কি (सुष्मा कार्की) হলেন একজন নেপালি মডেল এবং চলচ্চিত্র অভিনেত্রী যিনি নেপালি চলচ্চিত্রে কাজ করার জন্য সমধিক পরিচিত।  তিনি তার অভিনয় জীবন শুরু করেছিলেন নেপালি চলচ্চিত্র মেরো এউটা সাথী চা-এর মাধ্যমে ।
মিডিয়াতে
নেপালি চলচ্চিত্র লুট এবং আইটেম নৃত্য বিন্দাসে তার সাহসী ভূমিকার জন্য তিনি বেশ জনপ্রিয়তা পেয়েছিলেন। আইটেম নৃত্যই তাকে নেপালি চলচ্চিত্র জগতে প্রতিষ্ঠিত করেছিল। তিনি তার উল্কি এবং বিকিনিপরিহিত ছবির দ্বারাও প্রচুর প্রচারণা পেয়েছেন।
জয়দেব রায়
জয়দেব রায় (Jaidev Rai) ছিলেন ব্রহ্মাচলের অধীনে ত্রিপুরা রাজ্যের রাজ্যপাল।
জীবন
জয়দেব রায় ছিলেন ব্রহ্মাচলের মন্ত্রীর পুত্র রাজা উপানন্দের দ্বারা পরিচালিত দক্ষিণ শ্রীহট্টের একটি রাজ্যর রাজ্যপাল। উত্তর গৌড় কিংডম এবং দক্ষিণ ব্রহ্মাচলের মধ্যে দীর্ঘকাল ধরে চলমান দ্বন্দ্বের জমিটির ঝামেলা অব্যাহত রেখেছে। গৌড়ের রাজা গোবর্ধন ব্রহ্মাচলকে অনুপ্রবেশ করতে চেয়েছিলেন। রাজা উপানন্দের সেনাবাহিনী, অমর সিংকে প্রলুব্ধ করতে এবং ব্রাহ্মচালের ঠিক দক্ষিণে ত্রিপুরা রাজ্যের সীমান্তরক্ষী কুকী সেনাদের রাজি করেছিলেন এবং রাতের নিচে রাজা উপানন্দের প্রাসাদে অভিযান চালাতে সক্ষম হন। পরিকল্পনাটি সফল হয়েছিল, কুকিরা প্রাসাদের বেশিরভাগ বন্দীদের হত্যা করেছিল। রাজা উপানন্দের মৃত্যুর দিকে এক যুদ্ধের উত্থান ঘটে। যুদ্ধে নিহত হওয়ার আগে জেনারেল অমর সিং কিছুক্ষণের জন্য ব্রহ্মাচলের নিয়ন্ত্রণ নিয়েছিলেন। কুকী সেনারা অবশেষে ব্রহ্মাচলকে (কুলাউড়ায় আধুনিক কালের বারমচলকে কেন্দ্র করে) ত্রিপুরার রাজার সাথে যুক্ত করে দেয়।
সিংহের মৃত্যুর সাথে সাথে গোবর্ধন রায়কে ত্রিপুরাদের অধীনে সামন্তবাদী শাসক হিসাবে নিযুক্ত করেছিলেন যা তিনি গ্রহণ করেছিলেন। অমর সিংহের স্ত্রী চন্দ্র কালা স্বামী ছাড়া গর্ভবতী হয়ে পড়েছিলেন, চন্দ্র কালা এবং তার সন্তানের দেখাশোনা করার জন্য জয়দেব রায় দায়িত্ব নিয়েছিলেন।
জয়দেব রায়ের কার্যকর ১২৬০ সালে রাজা গৌড় গোবিন্দ সিংহাসনে আরোহণের সাথে সমাপ্ত হয়েছিল। গোবিন্দ ত্রিপুরার রাজা রতন মানিক্যের সাথে সন্ধি করেছিলেন, ব্রহ্মাচলকে (দক্ষিণ শ্রীহট্ট) জয়দেব রায়ের নিকট তাকে ফিরিয়ে দেওয়ার জন্য রাজার আবেদন হিসাবে তাকে একটি হাতি উপহার দিয়েছিলেন যা রাজা গ্রহণ করেছিলেন।
কোয়ালিয়া ফেস্ট
কোয়ালিয়া ফেস্ট হল দার্শনিক রিচার্ড ব্রাউন দ্বারা প্রতিষ্ঠিত একটি সঙ্গীত উৎসব যেখানে মননের দার্শনিক এবং স্নায়ুবিজ্ঞানীদের সমন্বয়ে গঠিত বিভিন্ন ব্যান্ড চেতনা এবং গুণ সম্পর্কে সঙ্গীত পরিবেশিত হয়।
কোয়ালিয়া ফেস্টে যে বিশিষ্ট বিজ্ঞানীরা পারফর্ম করেছেন তাদের মধ্যে রয়েছেন ডেভিড চালমারস এবং তার জম্বি ব্লুজ ব্যান্ড এবং দ্য অ্যামিগডালয়েডস, যেটি জোসেফ ই. লেডক্স, টাইলার ভলক, ড্যানিয়েলা শিলার এবং নিনা কার্লির সমন্বয়ে গঠিত। কোয়ালিয়া ফেস্টে পারফর্ম করা অন্যান্য ব্যান্ড হল দ্য হুইমস, কোয়ায়েট কারাতে রিফ্লেক্স এবং দ্য স্পেস ক্ল্যাম্পস।
বিষ্ণু বিশাল
বিশাল কুদাওলা (জন্ম ১৭ জুলাই ১৯৮৪), যিনি বিষ্ণু বিশাল নামে পরিচিত, হলেন একজন ভারতীয় অভিনেতা এবং প্রযোজক। তিনি তামিল চলচ্চিত্রে কাজ করে থাকেন। তিনি (২০০৭) সালে ক্রীড়া চলচ্চিত্র ভেনিলা কাবাদি কুঝহুতে প্রধান ভূমিকায় অভিনয় করে তার অভিনয় জীবন শুরু করেন। এরপর তিনি বিষ্ণু নীরপারাভাই (২০১২) চলচ্চিত্র একজন জেলের ভূমিকায় অভিনয় করে আরও প্রশংসা অর্জন করেন। তিনি ২০১৮ সালের থ্রিলার চলচ্চিত্র রাতাসাসনের মাধ্যমে খ্যাতি অর্জন করেন।
ব্যক্তিগত জীবন
বিষ্ণু ২০২০ সালের সেপ্টেম্বরে ব্যাডমিন্টন খেলোয়াড় জ্বালা গুট্টার সাথে বাগদান করেন। ২২ এপ্রিল ২০২১ সালে হায়দ্রাবাদে তাদের বিয়ে হয়।
কেভিন-প্রিন্স বোয়াটেং
কেভিন-প্রিন্স বোয়াটেং (জন্ম: ৬ মার্চ ১৯৮৭) একজন জার্মান-ঘানাইয়ান পেশাদার ফুটবলার যিনি ইতালির ক্লাব সাসসওলোর হয়ে স্ট্রাইকার হিসেবে খেলেন।
ক্যারিয়ার জুড়ে বোয়াটেং জার্মানির বিভিন্ন ক্লাবে খেলেছেন। পাশাপাশি তিনি ইংল্যান্ড, স্পেন ও ইতালিতেও খেলেছেন। শুরুর দিকে তিনি মধ্যমাঠের খেলোয়াড় হিসেবে খেলতেন। পরবর্তীতে তিনি গতি, ক্ষিপ্রতা ও স্কিলের কারণে ধীরে ধীরে আক্রমণভাগের খেলোয়াড় এ পরিণত হন।
জার্মানিতে জন্ম নেয়া এই খেলোয়াড় জার্মানি অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলের হয়ে খেলেছেন। পরে তিনি ঘানা জাতীয় দল এ যোগ দেন এবং ২০১০ থেকে ২০১৪ সাল পর্যন্ত সেখানে খেলেন। ঘানার হয়ে তিনি ২০১০ ফিফা বিশ্বকাপ ও ২০১৪ ফিফা বিশ্বকাপ এ খেলেছেন।
জুসেপ্পে তোর্রিয়ানি
জুসেপ্পে তোরিয়ানো (Giuseppe Torriani; ১০ ডিসেম্বর ১৯০৪ – ২১ জানুয়ারি ১৯৪২) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এসি মিলানের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন পার্শ্বীয় খেলোয়াড় হিসেবে খেলেছেন।
ট্রপিক থান্ডার
ট্রপিক থান্ডার হল ২০০৮ সালের মার্কিন বিদ্রুপাত্মক অ্যাকশন-কমেডিধর্মী চলচ্চিত্র, চলচ্চিত্রটি বেন স্টিলার দ্বারা পরিচালিত, প্রযোজিত এবং অভিনীত হয়েছে। এই চলচ্চিত্রে বিখ্যাত অভিনেতা রবার্ট ডাউনি জুনিয়র এবং জ্যাক ব্ল্যাক অভিনয় করেছেন।
কাহিনী সংক্ষেপ
দক্ষিণ-পূর্ব এশিয়ায় একটি ফিল্ম ইউনিট আসে ভিয়েতনামের যুদ্ধ নিয়ে চলচ্চিত্র তৈরি করতে। চলচ্চিত্রটি তৈরি করা ব্যাহত হয় অভিনেতাদের অবহেলার জন্য। ফলে পরিচালক বাধ্য হয়ে থাগ স্পিডম্যান (বেন স্টিলার), জেফ পরটনয় (জ্যাক ব্ল্যাক), কিরক ল্যাজারুস (রবার্ট ডাউনি জুনিয়র) এবং অবশিষ্ট অভিনেতাদের জঙ্গলে রেখে আসে তাদের মধ্যে গম্ভীর ভান আনতে এবং চলচ্চিত্র সম্পূর্ণ শেষ করতে। জঙ্গলে অনেকগুলো লুকানো ক্যামেরা থাকে শুটিং এর জন্য। এর মাঝে সত্যিকারের ড্রাগ ডিলাররা তাদেরকে আক্রমণ করে। কিন্তু অভিনেতারা তা বুঝতে পারে না। শেষ পর্যন্ত ড্রাগ ডিলাররা থাগ স্পিডম্যানকে কিডন্যাপ করে ফেলে। এখন, বাকীদের উদ্ধার করতে হবে থাগকে।
হোমাইরা কাদেরী
হোমাইরা কাদেরী (জন্ম ১৯৮০) একজন আফগান লেখক, কর্মী ও শিক্ষাবিদ।
তিনি রাশিয়ার দখলদারিত্বের সময় আফগানিস্তানের কাবুলে জন্মগ্রহণ করেছিলেন একজন শিল্পী মা ও একজন উচ্চ বিদ্যালয়ের শিক্ষক পিতার কন্যা হিসাবে। তার শৈশব প্রথমে সোভিয়েতদের কাছ থেকে আশ্রয় নিয়ে এবং তারপর সোভিয়েত প্রত্যাহারের পর গৃহযুদ্ধের মধ্যে কেটেছে। যখন তালিবানরা হেরাত জয় করে, তখন বিদ্যালয়ে যাওয়া নিষিদ্ধ করা হয় এবং তিনি তার বাড়িতে আটকে পড়ে। কিশোর বয়সে, তিনি মেয়ে ও মহিলাদের বিরুদ্ধে তালেবানদের কঠোর হুকুম প্রতিহত করার অসংখ্য উপায় খুঁজে পেয়েছিলেন। প্রথম শুরু থেকেই, তিনি আফগান নারীদের অধিকার ও আইনের শাসনের পক্ষে একজন স্পষ্টভাষী আইনজীবী হয়েছিলেন, আফগানিস্তানের রাষ্ট্রপতি আশরাফ ঘানির কাছ থেকে ব্যতিক্রমী সাহসিকতার জন্য মালালাই পদক পেয়েছিলেন।
তার ১৩ বছর বয়সে, যখন তালেবানরা দেশের নিয়ন্ত্রণ নেয় এবং মেয়েদের স্কুল বন্ধ হয়ে যায়, তখন সে গোপনে মেয়ে ও ছেলেদের গৃহ-বিদ্যালয় শুরু করেন। তালেবানের অধীনে একজন মহিলার প্রথম ছোটগল্প প্রকাশের পর তারা তার জীবনে মারার হুমকি দেয়। তাকে বিদ্যালয় থেকে বের করে দেওয়া হয়েছিল এবং বলা হয়েছিল যে সে আর ফিরে আসতে পারবে না।
তিনি ইরানে এই সাংস্কৃতিক প্রচেষ্টার পাশাপাশি তার পড়াশোনাও চালিয়ে যান। তিনি ২০০৫ সালে শহীদ বেহেশতি বিশ্ববিদ্যালয় (তেহরান) থেকে ফারসি সাহিত্যে স্নাতক ডিগ্রি অর্জন করেন। তিনি ২০০৭ সালে আলমে তাবাতাবাই বিশ্ববিদ্যালয় (ইরান) থেকে সাহিত্যে স্নাতকোত্তর ডিগ্রি লাভ করেন। তিনি তেহরান বিশ্ববিদ্যালয়ে ফারসি ভাষা ও সাহিত্য অধ্যয়ন করেন। ২০১৪ সালে, তিনি ভারতের জওহরলাল নেহেরু বিশ্ববিদ্যালয় থেকে ফারসি সাহিত্যে একটি পিএইচডি ডিগ্রি অর্জন করেন। তার থিসিসের শিরোনাম ছিল, রিফ্লেকশন্স অফ ওয়ার অ্যান্ড ইমিগ্র্যাশন ইন স্টোরিজ অ্যান্ড নোভেলস অব আফগানিস্তান (বাংলা:"আফগানিস্তানের গল্প ও উপন্যাসে যুদ্ধ এবং দেশত্যাগের প্রতিফলন")।
তিনি ২০১৫ সালে আইওয়া সিটি বিশ্ববিদ্যালয়ে আন্তর্জাতিক রাইটিং প্রোগ্রামে যোগ দেওয়ার জন্য আমন্ত্রিত হন। তিনি আইওয়া বিশ্ববিদ্যালয়ের আন্তর্জাতিক রাইটিং প্রোগ্রামে অংশ নিয়েছিলেন।
বান্দুরা হলিক্রশ হাই স্কুল অ্যান্ড কলেজ
বান্দুরা হলিক্রশ হাই স্কুল এন্ড কলেজ ক্যাথলিক মিশন দ্বারা পরিচালিত বাংলাদেশের একটি বিদ্যালয়। এটি বাংলাদেশের ঢাকা জেলার নবাবগঞ্জ উপজেলার বান্দুরা নামক স্থানে অবস্থিত। এটি ঢাকা ধর্মমহাপ্রদেশের দ্বিতীয় স্কুল ও ঢাকা জেলার প্রথম স্থায়ী মঞ্জুরিকৃত শিক্ষা প্রতিষ্ঠান। বর্তমানে এ বিদ্যালয়ে ১৮০০ এর অধিক শিক্ষার্থী এবং ৫৫ জন শিক্ষিক কর্মরত রয়েছেন।
ইতিহাস
১৯১২ সালের ৮ জানুয়ারি গোল্লা ধর্মপল্লীতে হলিক্রশ বান্দুরা গোবিন্দপুর হাই স্কুল প্রতিষ্ঠিত করা হয়। এর প্রতিষ্ঠাতা ও প্রথম প্রধান শিক্ষক ছিলেন আইরিস বংশোদ্ভূত ধর্মযাজক জন জ্যাক হেনেসি। প্রথম বছর দ্বিতীয় থেকে সপ্তম শ্রেণিতে ১৫৭ জন ছাত্র ভর্তি হয়। গোল্লায় পাঁচ মাস কার্যক্রম চলার পর জুন মাসে বিদ্যালয়টি বান্দুরায় স্থানান্তর করা হয়। ১১ জুন থেকে কার্যক্রম পুনরায় শুরু হয়। ১৯১৫ সালে দশম শ্রেণি চালু হয় এবং তিন বছরের জন্য কলিকাতা বিশ্ববিদ্যালয়ের অস্থায়ী অনুমোদন লাভ করে। ১৯১৬ সালেই কলিকাতা বিশ্ববিদ্যালয়ের অধীনে অনুষ্ঠিত ম্যাট্রিক পরীক্ষায় ৬ জন অংশগ্রহণ করে। ১৯১৮ সালের ২০ নভেম্বর দোহার-নবাবগঞ্জের মধ্যে এ বিদ্যালয়টি প্রথম কলিকাতা বিশ্ববিদ্যালয়ের স্থায়ী স্বীকৃতি লাভ করে।
ডিব্রু মহাবিদ্যালয়
ডিব্রু মহাবিদ্যালয় ১৯৬৩ সালে আসামের ডিব্রুগড়-এর বৈরাগীমঠে স্থাপন করা হয়েছিল। কলা, বিজ্ঞান এবং বাণিজ্যি শাখায় স্নাতক মহলের পাঠক্রম দেওয়া ডিব্রু মহাবিদ্যালয় আসাম তথা সমগ্র উত্তর-পূর্বাঞ্চলের মধ্যে একটি উল্লেখযোগ্য মহাবিদ্যালয়। বর্তমান মহাবিদ্যালয়টি ২১ টা বিষয়ের মধ্যে ১২ টা বিষয়ে মুখ্য বিষয় হিসাবে অধ্যয়ন করার সুবিধা আছে। ভারত সরকার ডিব্রু মহাবিদ্যালয়কে জীবপ্রযুক্তিবিদ্যার কেন্দ্র হিসাবে শনাক্ত করেছে। মহাবিদ্যালয়টি বিজ্ঞান এবং প্রযুক্তিবিদ্যা দপ্তর থেকে অনুদান পেয়েছে। শিক্ষামূলক ভ্রমণ, পত্রিকা এবং খেলার উৎকর্ষ সাধন করতে মহাবিদ্যালয়টি আসাম সরকার থেকে পুঁজি লাভ করেছে। অঞ্চলটির শিক্ষা উন্নতিতে ডিব্রু মহাবিদ্যালয়টি অবদান যুগিয়ে আসছে।
চাঁপাইনবাবগঞ্জ পলিটেকনিক ইনস্টিটিউট
অবস্থান
চাঁপাইনবাবগঞ্জ এর উপর দিয়ে বয়ে যাওয়া মহানন্দা নদীর তীরে অবস্থিত এই শিক্ষাপ্রতিষ্ঠানটি। এর পশ্চিমে রয়েছে কারিগরী প্রশিক্ষন কেন্দ্র (TTC) দক্ষিণে রয়েছে মহানন্দা সেতু।
বিভাগসমূহ
চাঁপাইনবাবগঞ্জ পলিটেকনিক ইনস্টিটিউট এ বর্তমানে ৬টি টেকনোলজি আছে-
মার্ভিন প্লাটেনহার্ড
মার্ভিন প্লাটেনহার্ড (জন্ম ২৬ জানুয়ারী ১৯৯২) হলেন একজন জার্মান পেশাদার ফুটবলার, যিনি একজন লেফ্ট ব্যাক হিসেবে জার্মান ক্লাব হার্থা বিবিএসসি এবং জার্মান জাতীয় দল-এর হয়ে খেলে থাকেন।
হের্থা বিএসসি
২০১৪ সালের ২০শে মে, তিনি জার্মান ফুটবল ক্লাব হের্থা বিএসসি-এর সাথে তিন বছর মেয়াদের চুক্তিতে আবদ্ধ হন।
জ্যেষ্ঠ
প্লাটেনহার্ড, ২০১৭ সালের ৬ই জুন প্রথমবারের মত ডেনমার্ক-এর বিপক্ষে হওয়া বন্ধুত্বপূর্ণ ম্যাচে জেষ্ঠ জাতীয় দল-এ ডাক পান, এছাড়াও ২০১৭ সালে  ১০ই জুন মাসে সান মারিনো-এর বিপক্ষে, ২০১৮ সালে অনুষ্ঠিত হতে যাওয়া রাশিয়া বিশ্বকাপের জন্য যোগ্যতাভিত্তিক ম্যাচে, এবং ২০১৭ সালের ২রা জুলাই রাশিয়ায় অনুষ্ঠিত হওয়া ফিফা কনফেডারেশনস কাপের নির্বাচিত দলেও ডাক পান। উল্লেখ্যঃ ২০১৭ সালের ৬ই জুন হওয়া ডেনমার্ক-এর বিপক্ষে হওয়া বন্ধুত্বপূর্ণ ম্যাচে তার অভিষেক হয়।
ওশিওয়ারা স্টেশন
ওশিওয়ারা স্টেশন মুম্বাই উপনগরীয় রেলের, পশ্চিম লাইনে অবস্থিত একটি স্টেশন। মূল স্টেশনটির নির্মাণকার্য বর্তমানে শেষ হলেও স্টেশনের সাথে রোড-সংযোগী বিভিন্ন কাজ বাকি থাকায় এখনও স্টেশনটি নির্মাণাধীন। স্টেশনটি যোগেশ্বরী স্টেশন ও গোরেগাঁও স্টেশনের মাঝামাঝি স্থানে নির্মাণ করা হয়েছে যা ওশিওয়ারা উপনগরে পরিষেবা প্রদান করবে।
অবস্থান
স্টশনটি মুম্বাইয়ের ওশিওয়ারাতে অবস্থিত। এই অঞ্চলে রেল লাইন পার করার জন্যে একটি উড়ালপুল তৈরি করা হয়েছে যার দ্বারা স্টেশনটি ৮ নম্বর জাতীয় সড়কের সাথে যুক্ত। স্টেশনটির উত্তরদিকের স্টেশনটি গোরেগাঁও স্টেশন এবং দক্ষিণদিকের স্টেশনটির নাম যোগেশ্বরী স্টেশন অবস্থিত।
প্রেরিতগণ
প্রেরিতগণ (Apostles, ἀπόστολος, ܬܪܥܣܪ ܫܠܝܚ̈ܐ, التلاميذ الإثنا عشر; প্রেরিতবর্গ, বারো প্রেরিত, বারো শিষ্য বা শুধু বারো নামেও পরিচিত) ছিলেন খ্রীষ্টীয় ধর্মতত্ত্ব ও মণ্ডলীতত্ত্বে নূতন নিয়ম অনুসারে যীশুর প্রাথমিক শিষ্যগণ। খ্রীষ্টীয় ধর্মতত্ত্বের পাশাপাশি ইসলামি ধর্মতত্ত্বও পবিত্র কোরআন অনুসারে প্রেরিতদের হাওয়ারি (الحواريون‎) হিসেবে স্বীকৃতি দেয়। খ্রীষ্টীয় ১ম শতাব্দীতে যীশুর জীবন ও পরিচর্যার সময় প্রেরিতগণ ছিলেন তাঁর সবচেয়ে কাছের অনুসারী এবং যীশুর সুসমাচারের বাণীর প্রারম্ভিক শিক্ষক।
চারটি আনুশাসনিক সুসমাচার অনুসারে বারো প্রেরিত হলেন:
বারোজন শিষ্যের প্রেরিত-পদে নিয়োগ
প্রেরিতগণকে নিযুক্তকরণ হল যীশুর পরিচর্যার একটি পর্ব যা সকল সংক্ষেপিত সুসমাচারে আবির্ভূত হয়: মথি ১০:১–৪, মার্ক ৩:১৩–১৯ ও লূক ৬:১২–১৬। এটি যীশুর শিষ্যদের মধ্য থেকে দ্বাদশ প্রেরিতের প্রাথমিক মনোনয়নকে নির্দেশ করে।
সাধু লূক লিখিত সুসমাচার অনুসারে: "সেই সময়ে তিনি একদা প্রার্থনা করণার্থে বাহির হইয়া পর্বতে গেলেন, আর ঈশ্বরের নিকটে প্রার্থনা করিতে করিতে সমস্ত রাত্রি যাপন করিলেন। পরে যখন দিবস হইল, তিনি আপন শিষ্যগণকে ডাকিলেন, এবং তাঁহাদের মধ্য হইতে বারো জনকে মনোনীত করিলেন, আর তাঁহাদিগকে ‘প্রেরিত’ নাম দিলেন— শিমোন, যাঁহাকে তিনি পিতর নামও দিলেন, ও তাঁহার ভ্রাতা আন্দ্রিয়, এবং যাকোব ও যোহন, এবং ফিলিপ এবং বর্থলময়, এবং মথি ও থোমা, এবং আল্‌ফেয়ের [পুত্র] যাকোব ও উদ্‌যোগী আখ্যাত শিমোন, যাকোবের [পুত্র] যিহূদা, এবং ঈষ্করিয়োতীয় যিহূদা, যে তাঁহাকে [শত্রুহস্তে] সমর্পণ করে।
—লূক ৬:১২–১৬"
সাধু মথি লিখিত সুসমাচারে এই ঘটনাটি যীশু কর্তৃক একজন শুষ্কহস্ত লোককে আরোগ্যদানের অলৌকিক কাজটির কিছুক্ষণ পূর্বে সংঘটিত হয়। সাধু মার্ক ও লূক লিখিত সুসমাচারে এটি যীশুর অলৌকিক কার্যাবলির পরে অনুষ্ঠিত হয়।
পুরবেক উপত্যকা লোক উৎসব
থাম্ব| ২০২২ সালে পুরবেক উপত্যকা লোক উৎসবে বনফায়ার র‌্যাডিক্যালস|326x326পিক্সেল পুরবেক উপত্যকা লোক উৎসব হল ইংল্যান্ডের ডরসেটের আইল অফ পুরবেক-এ অনুষ্ঠিত একটি লোকসঙ্গীত উৎসব।
উদ্বোধনী অনুষ্ঠানটি ২০০৯ সালের আগস্টে কিমেরিজ উপসাগরের কাছে পুরবেক ফোক ফেস্টিভ্যাল হিসাবে সংগঠিত হয়েছিল। ২০১৪ সালে, উৎসবটি ২২-২৪ আগস্টের মধ্যে উইল্কসউড ফার্ম, ল্যাংটন ম্যাট্রাভার্সে অনুষ্ঠিত হয়েছিল এবং এতে ২,৪০০ জন দর্শক উপস্থিত ছিলেন। ২০১৫ সালে, উত্সবটি তার বর্তমান নাম গ্রহণ করে এবং হারমানস ক্রসের পূর্বেক ভ্যালি ফার্মে স্থানান্তরিত হয়।
নির্মলচন্দ্র চট্টোপাধ্যায়
নির্মলচন্দ্র চট্টোপাধ্যায় (১৯ অক্টোবর ১৮৯২ ― ২৪ জানুয়ারি, ১৯৭২) একজন বাঙালি রাজনীতিবিদ, ব্যারিস্টার ও ঐতিহাসিক। তিনি অখিল ভারতীয় হিন্দু মহাসভা অন্যতম প্রতিষ্ঠাতা ছিলেন। ভারতীয় লোকসভার অধ্যক্ষ সোমনাথ চট্টোপাধ্যায় তার পুত্র। নির্মলচন্দ্র, এন. সি চ্যাটার্জী নামে সুপরিচিত ছিলেন।
শিক্ষা জীবন
নির্মলচন্দ্র কলকাতা র ভবানীপুরে জন্মগ্রহণ করেন। তার পিতা ভোলানাথ চট্টোপাধ্যায় ছিলেন পেশায় ইঞ্জিনিয়ার। নির্মলচন্দ্র আইন শিক্ষার্থে বিলেত যাত্রা করেন ও কেমব্রিজ বিশ্ববিদ্যালয় থেকে আইন পাশ করে ওকালতি করতে থাকেন। তিনি কলকাতা বিশ্ববিদ্যালয় থেকে প্রাচীন ভারতীয় ইতিহাস নিয়ে এম এ পাশ করেছিলেন। রাজা চৈত সিংহের জীবনী নিয়ে গবেষণা করে তিনি প্রেমচাঁদ-রায়চাদ বৃত্তি পান।
মৃত্যু
২৪ জানুয়ারি ১৯৭২ সালে মারা যান নির্মলচন্দ্র চট্টোপাধ্যায়।
পলাশ ইসলামিয়া আলিম মাদ্রাসা
পলাশ ইসলামিয়া আলিম মাদ্রাসা নরসিংদী জেলার পলাশ উপজেলায় অবস্থিত দ্বীনি শিক্ষাপ্রতিষ্ঠান ও আলিয়া মাদ্রাসা। মাদ্রাসাটি ১৯৬৯ সালে শীতলক্ষা নদীর পূর্বকূল সংলগ্ন ঘোড়াশাল-পলাশগামী মেইন রোড এর পূর্বপাড়ে প্রতিষ্ঠা করা হয় । মাদ্রাসাটি বর্তমানে সরকারি বাংলাদেশ মাদ্রাসা শিক্ষা বোর্ড কর্তৃক পরিচালিত হয়ে থাকে। মাদ্রাসাটির বর্তমান অধ্যক্ষের নাম অধ্যক্ষ আলহাজ্ব মোঃ মোজাম্মেল হক।
ইতিহাস
১৯৬৯ সালে প্রতিষ্ঠা কাল হবার পর থেকে এই প্রতিষ্ঠান পলাশ উপজেলায় শিক্ষায় অবদান রেখে চলছে। মাদ্রাসাট প্রতিষ্ঠার ৯ বছর পরে ১৯৭৮ সালে সরকারি স্বীকৃতি পায়। ফলাফলের দিক থেকে মাদ্রাসাটির সুনাম রয়েছে। শিক্ষার্থীদের অবস্থানের জন্য আবাসিক ছাত্রাবাস রয়েছে মাদ্রাসাটিতে, যাকে লিল্লাহ বোর্ডিং বলা হয়। ২০১৯ সালে ৫০ বছর পূর্তি উপলক্ষে বিশাল আয়োজন করে পূনর্মিলনী অনুষ্ঠান আয়োজন করা হয়।
গেমর‍্যাংকিংস
গেমর‍্যাংকিংস একটি ওয়েবসাইট যা গড় রেটিং প্রদানের জন্য অফলাইন এবং অনলাইন রিভিউ তথা সমালোচনা সংগ্রহ করে। এটির অনুক্রমনিকায় ১৪,৫০০টির বেশি গেম সম্পর্কিত ৩,১৫,০০০টির বেশি প্রতিবেদন রয়েছে।
গেমর‍্যাংকিংস সিবিএস ইন্টারঅ্যাক্টিভের মালিকানাধীন। একই রকম ওয়েবসাইট হল মেটাক্রিটিক (এটিও সিবিএস ইন্টারঅ্যাক্টিভের মালিকানাধীন), মোবিগেমস এবং টপটেনরিভিউজ।
গেম র‍্যাংকিং
এটি সাইটের সর্বোচ্চ স্কোরপ্রাপ্ত (২০ রিভিউ এর উপরে) ২০টি গেমের তালিকা।
রিচার্ড ফাইনম্যান
রিচার্ড ফিলিপ্‌স ফাইনম্যান (১১ই মে, ১৯১৮ - ১৫ই ফেব্রুয়ারি, ১৯৮৮) একজন নোবেল বিজয়ী মার্কিন পদার্থবিজ্ঞানী, যিনি তার কোয়ান্টাম বলবিদ্যার পাথ ইন্টিগ্রাল ফর্মুলেশন, কোয়ান্টাম তড়িৎ-গতিবিজ্ঞান তত্ত্ব এবং অতিশীতলকৃত তরল হিলিয়ামের চরমপ্রবাহমানতা ক্রিয়াকৌশল ব্যাখ্যা করেছেন ও কণা পদার্থবিজ্ঞানে তার কাজের জন্য (তিনি পার্টন মডেল প্রস্তাব করেন।) খ্যাত। কোয়ান্টাম তড়িৎ-গতিবিজ্ঞানে তার অবদানের স্বীকৃতিস্বরূপ ১৯৬৫ সালে ফাইনম্যান মার্কিন বিজ্ঞানী জুলিয়ান শুইঙার এবং জাপানি বিজ্ঞানী সিন-ইতিরো তোমোনাগার সাথে যৌথভাবে পদার্থবিজ্ঞানে নোবেল পুরস্কার অর্জন করেন। ফাইনম্যান অতিপারমাণবিক কণাসমূহের আচরণ নিয়ন্ত্রণকারী গাণিতিক প্রকাশের বহুল ব্যবহৃত একটি চিত্ররূপ প্রদান করেন, যা ফাইনম্যান চিত্র নামে পরিচিত। জীবদ্দশায় এবং মৃত্যুর পরেও ফাইনম্যান পৃথিবীর অন্যতম জনপ্রিয় ও বিখ্যাত বিজ্ঞানী হিসেবে বিবেচিত।
ফাইনম্যান ম্যাসাচুসেটস ইনস্টিটিউট অফ টেকনোলজি এবং প্রিন্সটন বিশ্ববিদ্যালয়ে পড়াশোনা করেন। ১৯৪২ সালে পিএইচডি ডিগ্রি অর্জনের পর অন্যান্য অনেক তরুণ পদার্থবিদের সাথে নিউ মেক্সিকোর লস আলামোসে পারমাণবিক বোমা তৈরিতে সাহায্য করেন। যুদ্ধশেষে প্রথমে তিনি কর্নেল বিশ্ববিদ্যালয়ে এবং পরবর্তীকালে ক্যালটেকে শিক্ষকতা করেন। তাকে কোয়ান্টাম গণনা এবং ন্যানোপ্রযুক্তির (আণবিক স্তরে যন্ত্রপাতি তৈরি) ধারণার জনক বলা হয়।. ফাইনম্যান তার বিভিন্ন বই ও লেকচারের মাধ্যমে পদার্থবিজ্ঞানকে জনপ্রিয় করার কাজ করেছেন, যার মধ্যে উল্লেখযোগ্য হলো ১৯৫৯ সালে ন্যানোপ্রযুক্তির ওপর প্রদত্ত ভাষণ দেয়ার্স প্লেনটি অফ রুম অ্যাট দা বটম, এবং দ্য ফাইনম্যান লেকচার্স অন ফিজিক্স। ফাইনম্যান তার আধা-আত্মজীবনীমূলক গ্রন্থ শিওরলি ইউ আর জোকিং, মি. ফাইনম্যান! এবং হোয়াট ডু ইউ কেয়ার হোয়াট আদার পিপল থিংক? ইত্যাদির জন্যেও খ্যাত। তিনি ছিলেন একজন প্রাঙ্কস্টার, জাগলার, সেফক্রাকার, শখের চিত্রশিল্পী ও বঙ্গোবাদক। তিনি ছিলেন মুক্ত চিন্তার অধিকারী একজন সুরসিক ব্যক্তি। পদার্থবিজ্ঞান ছাড়াও তার জীববিজ্ঞান, চিত্রকলা, মায়ান স্ক্রিপ্ট এবং সেফক্রাকিং-এ আগ্রহ ছিল।
ফাইনম্যানের জীববিজ্ঞানে গভীর আগ্রহ ছিল; তার জিনবিজ্ঞানী ও অণুজীববিজ্ঞানী এস্থার লিডারবার্গের বন্ধুত্ব ছিল, যিনি রেপ্লিকা প্লেটিং ও ব্যাকটেরিওফায ল্যামডা আবিষ্কার করেছিলেন। তাদের বেশ কিছু বিজ্ঞানী সাথে সখ্যতা ছিল, যাঁরা নিউক্লিয়ার পদার্থবিজ্ঞানে ক্যারিয়ার শুরু করলেও নৈতিক কারণে জিনতত্ত্বে আগ্রহী হন—তাদের মধ্যে লিও জিলার্ড, গুইদো পনটেকরভো, এরন রোভিক এবং কার্ল সাগান উল্লেখযোগ্য।
জীবনবৃত্তান্ত
রিচার্ড ফিলিপ ফাইনম্যান ১১ মে, ১৯১৮ সালে নিউ ইয়র্কের ফার রকওয়ে, কুইনসে জন্মগ্রহণ করেন। তার পূর্বপুরুষরা রাশিয়া ও পোল্যান্ডের আদি অধিবাসী ছিলেন এবং তার পিতামাতা উভয়েই ছিলেন ইহুদি, তবে তারা গোঁড়া ছিলেন না। ফাইনম্যান (দুই বিখ্যাত পদার্থবিজ্ঞানী আলবার্ট আইনস্টাইন ও এডওয়ার্ড টেলারের মতো) দেরিতে কথা বলা শুরু করেছিলেন; তিন বছর পূর্ণ হবার আগ পর্যন্ত তিনি একটি শব্দও উচ্চারণ করেননি। শৈশবে ফাইনম্যান তার বাবা মেলভিল ভীষণভাবে প্রভাবিত করেন, তিনিই তাকে প্রচলিত চিন্তা-ভাবনাকে চ্যালেঞ্জ করতে শিখিয়েছিলেন। আর মা লুসিলের কাছ থেকে ফাইনম্যান পেয়েছিলেন রসবোধ। ছোটোবেলা থেকেই তার বিজ্ঞানের প্রতি আগ্রহ ছিল; তিনি রেডিও মেরামত করে আনন্দ পেতেন এবং প্রকৌশলেও তার প্রতিভার কমতি ছিল না। তার বোন জোয়ানও একজন পেশাদার পদার্থবিজ্ঞানী ছিলেন।
শিক্ষা
ফাইনম্যান ছিলেন অত্যন্ত মেধাবী, তার আইকিউ ছিল ১২৫। কলেজে প্রবেশের আগেই তিনি ডিফারেন্সিয়াল ক্যালকুলাস ও ইন্টিগ্রাল ক্যালকুলাস জানতেন। গণিতে তার অপার আগ্রহ ছিল, তিনি জুনিয়র স্কুলের ছাত্র থাকাকালীন সময়ে স্কুলের গণিত দলের নিয়মিত সদস্য ছিলেন এবং নিত্য নতুন সমস্যা সমাধান করার কৌশল আবিষ্কার করা তার নেশার মত ছিল। এছাড়া গণিতে ব্যবহৃত বিভিন্ন প্রতীকের নিজস্ব রূপ উদ্ভাবন করাটাও তার শখ ছিল, তার আত্মজীবনীতে তিনি বলেছেন ত্রিকোণমিতির সাইন, কোসাইন এবং অন্যান্য অনেক প্রচলিত প্রতীকের নিজস্ব রূপ তিনি ব্যবহার করতেন। অবশ্য পরবর্তীকালে তিনি এ শখটি পরিত্যাগ করেন, কারণ অন্য মানুষজন তার প্রতীকের সাথে পরিচিত ছিল না। ফাইনম্যান ফার রকওয়ে হাই স্কুলের ছাত্র ছিলেন, যাতে নোবেল বিজয়ী বার্টন রিখটার ও বারুচ স্যামুয়েল ব্লুমবার্গ পড়েছিলেন। ফাইনম্যান তার হাই স্কুলে পড়াশোনার শেষ বছরে নিউ ইয়র্ক ইউনিভার্সিটি ম্যাথ চ্যাম্পিয়নশিপ জয় করেন; তার প্রাপ্ত নম্বরের সাথে নিকটতম প্রতিযোগীর নম্বরের ব্যবধান বিচারকদের বিস্মিত করেছিল। তিনি ম্যাসাচুসেটস ইন্সটিটিউট অফ টেকনোলজি থেকে ১৯৩৯ সালে পদার্থবিজ্ঞানে স্নাতক অর্জন করেন এবং এরপর তিনি প্রিন্সটন ইউনিভার্সিটিতে পিএইচডি করতে যান। প্রিন্সটনে নির্বাচনী পরীক্ষায় তিনি গণিত ও পদার্থবিজ্ঞানে পারফেক্ট স্কোর করেন, যা ছিল একটি রেকর্ড - তবে ইতিহাস ও ইংরেজি ভাষা অংশে তিনি অতটা ভালো করতে পারেননি। তিনি ১৯৪২ সালে জন আর্কিবাল্ড হুইলারের অধীনে পিএইচডি ডিগ্রি অর্জন করেন। তার গবেষণার বিষয় ছিল প্রিন্সিপাল অফ স্টেশনারি একশান। কোয়ান্টাম বলবিদ্যার এই কাজই তার পাথ ইন্টিগ্রালের ভিত্তি ছিল, যার মাধ্যমে দ্য প্রিন্সিপাল অফ লিস্ট একশান ইন কোয়ান্টাম মেকানিকস গড়ে ওঠে।
ম্যানহাটন প্রকল্প
thumb|left|ফাইনম্যান (মাঝে) ও [[রবার্ট ওপেনহেইমার (ডানে), লস আলমসে ম্যানহাটন প্রকল্পের কাজ চলাকালে অবসরে আড্ডায় মশগুল।]] প্রিন্সটনে থাকাকালীন সময়ে পদার্থবিজ্ঞানী রবার্ট আর. উইলসন ফাইনম্যানকে ম্যানহাটন প্রকল্পে যোগদানের আমন্ত্রণ জানান— যা ছিল লস আলামসে যুদ্ধকালীন সময়ে মার্কিন সামরিক বাহিনীর পারমাণবিক বোমা তৈরির প্রকল্প। জার্মানিতে অ্যাটম বোমা তৈরির পূর্বেই কাজটি সম্পন্ন করার গুরূত্ব অনুধাবন করে ফাইনম্যান এর সাথে যুক্ত হন। তাকে হানস বেথের অধীনে তত্ত্বীয় পদার্থবিজ্ঞানী হিসাবে নিয়োগ দেয়া হয়, এবং বেথেকে চমৎকৃত করে তিনি একটি দলের নেতা নিযুক্ত হন। রবার্ট সার্বারের কাজের ওপর ভিত্তি করে ফাইনম্যান ও বেথে ফিশন বোমার বিধ্বংসী ফলাফল নির্ণয়ের জন্যে যৌথভাবে বেথে-ফাইনম্যান ফর্মুলা তৈরি করেন। ফাইনম্যান এই প্রকল্পে শুরু থেকে শেষ পর্যন্ত কাজ করেছেন এবং ট্রিনিটি পরীক্ষামূলক বিস্ফোরণের সময়ও তিনি উপস্থিত ছিলেন। তার দাবী অনুযায়ী বিস্ফোরণ একমাত্র তিনিই খালি চোখে (সহায়ক কালো গ্লাস না লাগিয়ে) পর্যবেক্ষণ করেছিলেন। তিনি একটি ট্রাকের উইন্ডশিল্ডের মধ্য দিয়ে বিস্ফোরণ অবলোকন করেছিলেন, যার কাচ ক্ষতিকর অতিবেগুনী তেজষ্ক্রিয়তা শুঁষে নেবে বলে তিনি বুঝতে পেরেছিলেন।
কাজটির নিশ্ছিদ্র গোপনীয়তার কারণে লস আলামস ছিল জনবিরল। ফাইনম্যানের ভাষায়, ওখানে করবার মতো কিছুই ছিল না, বসে থেকে থেকে বিরক্ত হয়ে ফাইনম্যান নানানরকম মজার পরীক্ষা-নিরীক্ষা শুরু করেন। ম্যানহাটন প্রকল্পে কর্মরত বিজ্ঞানীদের সব চিঠিপত্রই কর্তৃপক্ষের অনুমোদন লাভ করার পর (মানে প্রয়োজনীয় সম্পাদনার পর) প্রেরিত হত। ফাইনম্যান প্রায়ই তার সহকর্মীদের সাথে বাজি ধরতেন কোন কথাটা কাচির তলা পড়বে আর কোনটা পড়বে না তা নিয়ে। তিনি এ বিষয়ে একটা নিয়মও আবিষ্কার করে ফেলেছিলেন। আবার একবার তিনি ল্যাবরেটরি আবেষ্টন করা কাঁটাতারের বেড়ায় একটি ফাঁক আবিষ্কার করলেন, যা কর্মচারীরা শর্টকাট হিসাবে ব্যবহার করতো। তিনি তা নিরাপত্তা কর্মীদের নজরে আনবার জন্যে বারবার গেট দিয়ে বের হয়ে বেড়ার ফাঁক দিয়ে ঢুকে আবার গেট দিয়ে বের হতে লাগলেন। এভাবে নিত্য নতুন ফন্দি আঁটা ফাইনম্যান কম্বিনেশন লক খোলার বিদ্যা শিখতে উঠে পড়ে লাগলেন। তিনি খেয়াল করেছিলেন বিজ্ঞানীরা ও কর্মকর্তারা পারমাণবিক বোমা সংক্রান্ত অতি গোপনীয় কাগজপত্র যেসব স্থানে তালাবন্ধ অবস্থায় রাখেন তা আদৌ নিরাপদ নয়। তিনি প্রায়ই এসব ক্যাবিনেট ও সেফের তালা খুলে সহকর্মীদের সাথে প্র্যাকটিকাল জোক করতেন। একসময় ব্যাপারটা তার নেশায় পরিণত হয় এবং তিনি সেফক্রাকিং এর ওপর রীতিমতো পড়াশোনা করে তালা খোলার বিদ্যা পারদর্শীতা অর্জন করেন। লস আলামসে কম্বিনেশন লকের নিরাপত্তা যাচাই করার জন্যে তার কাছে মতামত চাওয়া হতে শুরু করে। ফাইনম্যান কম্বিনেশন লকের কম্বিনেশন বের করার মজার এক বুদ্ধি বের করেছিলেন এবং এর মাধ্যমে তালা খুলে নানান হাস্যরসাত্মক ঘটনার জন্ম দিতেন।
কর্মজীবনের সূচনাভাগ
১৯৪২ সালে ডক্টরেট করার পর ফাইনম্যান ইউনিভার্সিটি অফ উইসকনসিন-ম্যাডিসনে সহকারী অধ্যাপক হিসেবে নিয়োগ পেয়েছিলেন। ম্যানহাটন প্রজেক্টে যোগদানের কারণে তার নিয়োগের পরপরই তিনি ছুটিতে চলে যান। ১৯৪৫ সালে তিনি ডিন মার্ক ইনগ্রাহামের কাছ থেকে একটি চিঠি পান, যাতে তাকে পরবর্তী শিক্ষাবর্ষে পাঠদানের জন্যে বিশ্ববিদ্যালয়ে যোগ দিতে অনুরোধ করা হয়। কিন্তু ফাইনম্যান এ বিষয়ে নিশ্চিত করে কিছু না বলায় তার নিয়োগ আর বর্ধিত করা হয়নি। পরবর্তীকালে ফাইনম্যান ইউডব্লুতে কয়েকটি বক্তৃতা দিয়েছিলেন, যেখানে তিনি মন্তব্য করেন, "এই বিশ্ববিদ্যালয়ে ফিরে আসতে পেরে খুবই ভালো লাগছে কারণ আমাকে চাকরিচ্যুত করার সুবুদ্ধি বিশ্ববিদ্যালয়ের আছে।''
যুদ্ধের পর ফাইনম্যান প্রিন্সটনের ইন্সটিটিউট অফ অ্যাডভান্স স্টাডির আমন্ত্রণ পেয়েছিলেন, কিন্তু সেখানে আলবার্ট আইনস্টাইন, কুর্ট গোডেল, জন ভন নিউম্যান প্রমুখ বাঘা বিজ্ঞানীদের উপস্থিতি থাকা সত্ত্বেও তিনি সে আমন্ত্রণ প্রত্যাখান করে কর্নেল বিশ্ববিদ্যালয়ে তত্ত্বীয় পদার্থবিজ্ঞান পড়ানোর চাকরি গ্রহণ করেন। ফাইনম্যান ১৯৪৫ থেকে ১৯৫০ পরযন্ত কর্নেলে পদার্থবিজ্ঞানে গাণিতিক পদ্ধতি প্রয়োগের পাঠদান করেন। হিরোশিমায় পারমাণবিক বোমা বিস্ফোরণের পর তার গবেষণায় একটু ভাঁটার টান চলে, তবে তার পদার্থবিজ্ঞান নিয়ে আনন্দময় গবেষণা করার অভ্যাসটি তিনি শীঘ্রই ফিরে পান। একবার ক্যাফেটেরিয়ায় বসে এক কর্নেলের লোগো আঁকা প্লেট নিয়ে এক দড়াবাজিকরের খেলা দেখতে দেখতে তিনি প্লেট ও লোগোর ঘূর্ণনের সম্পর্কের একটি জটিল হিসাব নিকাশ সম্পন্ন করেন, যা পরবর্তীকালে তার নোবেল পুরস্কার পাওয়া কাজের ভিত্তি।
ফাইনম্যান অসাধারণ ব্যাখ্যাদাতা হিসাবে সুপরিচিত ছিলেন। ছাত্রদের কোন কিছু সহজভাবে বোঝানোর ব্যাপারটি তিনি খুবই গুরুত্বপূর্ণ মনে করতেন এবং পাঠ্য বিষয় ছাত্রদের হৃদয়ঙ্গম করাকে নিজের নৈতিক দায়িত্ব মনে করতেন। তিনি মনে করতেন একজন প্রথম বর্ষের ছাত্রকে যেকোন বিষয় বোঝানো সম্ভব, তা না করতে পারার মানে হল শিক্ষক নিজে বিষটি সম্পূর্ণরূপে অনুধাবন করতে পারেন নি। তার বিভিন্ন লেকচার এবং বক্তৃতায় এ নীতির ছাপ স্পষ্ট লক্ষ করা যায়।
বাংলা খেঁকশিয়াল
বাংলা খেঁকশিয়াল (বৈজ্ঞানিক নাম: Vulpes bengalensis) একপ্রজাতির খেঁকশিয়াল। বিগত কয়েক বছরে এদের সংখ্যা কমছে, তবে আশঙ্কাজনক হারে গিয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।
দৈহিক গঠন
thumb|left|বাংলা খেঁকশিয়ালের করোটি বাংলা খেঁকশিয়াল একটি মাঝারি আকৃতির স্তন্যপায়ী প্রাণী। এদের মাথাসহ দেহের দৈর্ঘ্য ৪৫-৬০ সেমি এবং লেজ ২৫-৩৫ সেমি। ওজন ১.৮-৩.২ কেজি। মাজল সরু এবং মাজলের উপরের অংশে লোমের ছোট পট্টি চোখে পড়ে। কান দেহের তুলনায় বড়। মাথা সরু। লেজ দেহের অর্ধেকেরও বেশি লম্বা। আঙুলের উপর ভর করে চলাফেরা করে। সামনের পায়ে আঙুল পাঁচটি ও পিছনে চারটি। ছেদন দন্ত তীক্ষ্নসূঁচালো ও পেষন দন্ত সুগঠিত। দন্ত সংকেত: কর্তন ৩/৩; ছেদন ১/১; অগ্রপেষন ৪/৪; পেষন ২/৩।
বর্ণ
মৌসুম ও বয়সভেদে বাংলা খেঁকশিয়ালের বর্ণের তারতম্য হয়ে থাকে। পিঠ সাদা ডোরাসহ লালচে-ধূসর। দেহের পাশ পিঠের তুলনায় বেশি ধূসর। দেহতল সাদাটে। বুকের নিচের অংশ ও তলপেট ফ্যাকাশে লালচে-হলুদ কিংবা হালকা পীত-সাদা। অবসারণীর দিকে লালচে ভাব বেশি। এর কাঁধে কোন আড়াআড়ি ফিতার মত দাগ থাকে না। পায়ের বাইরের অংশ উজ্জ্বল লালচে। চোখের সামনে মাজলের পাশে একটি করে কালো চিতি থাকে। কানের বাইরের অংশ ধূসর ও ভিতরের অংশ সাদাটে। ঋতু ও উপপ্রজাতি ভেদে পিঠের পিলেজের রঙে তারতম্য হতে পারে। তবে সাধারণত পিলেজ তামাটে-ধূসর। কানের কালচে-বাদামি পিলেজের প্রান্তদেশ কালো। বাংলা খেঁকশিয়ালের সবচেয়ে চোখে পড়ার মত অঙ্গটি হল এর বড় ঝাঁকড়া লেজ। লেজ ধূসর ও লেজের উপরিভাগ লালচে। লেজের আগা কালো।
বিস্তৃতি
কেবল আর্দ্র বনাঞ্চল ও চরম শুষ্ক এলাকা ছাড়া ভারতীয় উপমহাদেশের বেশিরভাগ অঞ্চলে এদের দেখা যায়। উত্তরে হিমালয়ের পাদদেশে নেপালের তেরাই অঞ্চল থেকে ভারতের একেবারে দক্ষিণ পর্যন্ত এবং পশ্চিমে পাকিস্তানের সিন্ধু উপত্যকা থেকে পূর্বে বাংলাদেশ পর্যন্ত এদের বিস্তৃতি সীমাবদ্ধ।
ইরান–মালয়েশিয়া সম্পর্ক
ইরান-মালয়েশিয়া সম্পর্ক (Malay: Hubungan Iran–Malaysia"; Persian: روابط ایران و مالزی") ইরান এবং মালয়েশিয়া এর মধ্যকার বর্তমান এবং ঐতিহাসিক সম্পর্ককে নির্দেশ করে। মালয়েশিয়ার রাজধানী কুয়ালালামপুর এ ইরান এর একটি দূতাবাস রয়েছে, অন্যদিকে ইরান এর রাজধানী তেহরান এ মালয়েশিয়ার একটি দূতাবাস রয়েছে। উভয় দেশই অর্গানাইজেশন অব ইসলামিক কোঅপারেশন (ওআইসি) ও জোট-নিরপেক্ষ আন্দোলন (ন্যাম) এর সদস্য এবং তারা নিজেদের মধ্যে রাজনৈতিক এবং অন্যান্য সম্পর্কের উন্নয়নের জন্য এই দুটি সংস্থাকে ব্যবহার করেছে। বর্তমানে ইরান ও মালয়েশিয়ার মধ্যে অত্যন্ত আন্তরিক একটি দ্বিপাক্ষিক সম্পর্ক রয়েছে।
অর্থনৈতিক সম্পর্ক
২০০৭ সালের জানুয়ারি মাসে, দুই দেশ নিজেদের মধ্যে একটি মুক্ত বাণিজ্য চুক্তি করে। ওই একই বছরের ফেব্রুয়ারি মাসে ইরানের ন্যাশনাল ইরানিয়ান অয়েল কোম্পানি (এনআইওসি) এবং মালয়েশিয়ার বুখারি ইন্টারন্যাশনাল ভেনচারস (বিআইভি) এর মাঝে গ্যাস ক্ষেত্র সন্ধান এবং মূল্যায়ন করার লক্ষ্যে একটি সমঝোতা স্মারক সাক্ষরিত হয়। বাণিজ্যে সুবিধার জন্য উভয় দেশ তাদের ব্যাংকিং লেনদেনকে সংযুক্ত করেছে এবং নিজেদের মধ্যে দ্বিপাক্ষিক বাণিজ্যে স্থানীয় মুদ্রা ব্যবহারের পাশাপাশি চীনা ইউয়ান এবং জাপানি ইয়েন ব্যবহারে সম্মত হয়। ২০১৫ সাল পর্যন্ত হিসাব অনুযায়ী মালয়েশিয়ায় ৫০০০ ইরানি ছাত্রছাত্রী পড়াশোনা করতে গেলেও, মালয়েশিয়ার মাত্র ১৫ জন ছাত্রছাত্রী ইরানে পড়াশোনা করতে গিয়েছিল।
অনুপমা মুক্তি
অনুপমা মুক্তি একজন বাংলাদেশী প্লেব্যাক গায়িকা। ২০০৫ সালের চলচ্চিত্র হাজার বছর ধরে তার অসাধারন গায়কীর জন্য তিনি সবচেয়ে স্মরণীয় হয়ে আছেন। তিনি মর্যাদাপূর্ণ বাচসাস পুরস্কার অর্জন করেন এবং জাতীয় চলচ্চিত্র পুরস্কারের জন্য মনোনীত হন।
পেশা
অনুপমা ২০০৩ সালে 'অন্ধকারে চিতা' চলচ্চিত্র দিয়ে তার ক্যারিয়ার শুরু করেছিলেন। তিনি শওকত আলী ইমন রচনায়  পলাশের সাথে একটি যুগল গান গেয়েছিলেন। হাজার বছর ধরে চলচ্চিত্রের জন্য তিনি সেরা মহিলা প্লেব্যাক সিঙ্গারের জন্য বাছাস পুরস্কারের পাশাপাশি জাতীয় পুরস্কারের জন্য মনোনীত হন এবং শেষ পর্যন্ত সাবিনা ইয়াসমিনকে পরাজিত করেন। তিনি তিনটি মিশ্র অ্যালবাম প্রকাশ করেছেন   মা, পাশা, সুন্দরী। ঝিনুকের মুক্তো তার একমাত্র অ্যালবাম। ২০১৩ সালে, তিনি জনপ্রিয় চ্যানেল আরটিভি এর "বাংলালায়ন মিউজিক ফেস্টে"  লাইভ করেছেন। তিনি বিভিন্ন উৎসবে তার গান গাওয়া থেকে ব্যাপক প্রশংসিত হয়েছেন।
আন্তর্জাতিক ভাষা কোডসমূহ
ভাষা কোড বলতে পৃথিবীর মনুষ্যভাষাগুলিকে সংক্ষেপে চিহ্নিত করে, এমন বর্ণ ও সংখ্যার সমষ্টিকে বোঝায়। প্রায়শ ব্যবহৃত হয় এমন ভাষা কোডগুলির মধ্যে আছে ISO 639, বিশেষত ISO 639-1 এবং ISO 639-2 কোডগুলি। ইন্টারনেট আদর্শগুলি সাধারণত IETF language tag ব্যবহার করে, যেগুলি ISO 639-এর উপর ভিত্তি করেই নির্মিত।
পূর্বে এসআইএল-এর ব্যবহৃত কোড বেশি প্রচলিত ছিল, কিন্তু তারা নিজেই বর্তমানে ISO 639-3 ব্যবহার করে বলে সেগুলি এখন পরিত্যক্ত।